Drag queen - Wikipedia

# Drag queen

### From Wikipedia

Drag queen

Drag queensice (eng: Drag Queens, čita se /dræg kwi:ns/) nastupaju u „drag“ odeći, koja ima tradicionalne ženske karakteristike (ne može se reći da oblače žensku odeću, jer žene ne nose takvu odeću. Vidi: #Drag). Drag queensice ne moraju biti gej muškarci, niti transrodne osobe i njihovo „preoblačenje“ ima, pre svega, performativni i zabavljački karakter. One često nastupaju kao pevačice, plesačice, ili kao neizostavni deo LGBT parada.

Njihova odeća (tzv. „drag“), kao i šminka, perike i ostalo, obično prenaglašavaju ženstvenost i ženske odlike (velike grudi, jake boje, izražajno jaka šminka, i sl.).

Drag queensice su imale presudnu ulogu u Stounvolskoj revoluciji, 27.6. 1969 u Njujorku i zato su „drag nastupi“ obavezni deo svake parade ponosa.

Poznate drag queensice u LGBT zajednicama obično imaju ulogu vođa, javnih govornika, fund-raisera itd.

U poslednje vreme pojavljuju se i žene koje nastupaju kao drag queensice.

## [edit] Terminologija

LGBT i Queer kultura
Identiteti
Lezbejka • Gej • Bi • Queer • Trans-identiteti • Transžena • Transmuškarac
Osnovni pojmovi
Rod • Pol • Seksualnost • Seksualna orijentacija
Kultura
Zajednica • LGBT simboli • Parada • Queer teorija • Gej ikona • Gej himna • Sleng • Gej kvart • Drag • Film • Poznate LGBT osobe • Sport
Istorija
Hronologija • Pokret • LGBT istorija na Balkanu
Prava
Brak • Zajednice • Partnerstva • Roditeljstvo • Usvajanje dece • LGBT prava na Balkanu
Dalje teme
Feminizam • Mirovni pokret • Ljudska prava • LGBT i religija
uredi

Termin „drag queensica“ je pozajmljenica iz engleskog jezika, koja nema, za sada odomaćen, prevod na srpskohrvatski. U engleski jezik dolazi iz Polari, jezika kojim su govorili gejevi u Engleskoj početkom 20. veka. „Drag“ znači „odeća“. „Queen“, ako se koristi samostalno, odnosi se na gej muškarca, uglavnom feminiziranog. Ukoliko je dovedena u vezu sa nekom drugom rečju, označava osobu (opet, uglavnom, gej), koja preteruje u smislu koji je određen rečju uz koju stoji reč „queen“ (primeri: „auntie queen“ - mladi ili tinejdž gej koji traži isključivo starije partnere; „curry queen“ - gej muškarac koga prevashodno privlače Azijati; „dirt queen“ - gej muškarac koji uživa da prenosti tračeve; „drama queen“ - osoba (termin se proširio van gej zajednice, tako da se može odnositi i na heteroseksualne osobe) koja preterano dramatično reaguje na neku situaciju; „gym queen“ - gej muškarac za koga je očigledno da puno vremena provodi u teretani, itd. Vidi: Gej sleng.).

## [edit] Drag queensice i transvestizam

Većina drag queensica nastupa profesionalno, iz hobija ili u svrhu umetničkog izražavanja. Postoji i određeni broj heteroseksualnih muškaraca, kao i žena koje nastupaju kao drag queensice. Takođe, postoje i transrodne i transeksualne osobe koje oblače drag u svrhu nastupa. Za razliku od transvestita, čiji svrha u presvlačenju jeste privatne seksualne ili polno/rodne prirode, drag queensice se oblače za javnost i za nastup.

Drag queensice u svom privatnom životu nisu u dragu, niti su nužno u „ženskoj odeći“ (osim u slučajevima kada su žene, trans-žene ili transvestiti). Kada su u dragu govore u ženskom rodu (i tako im se treba i obraćati) i koriste svoja „drag imena“.

Drag queen na paradi u Berlinu.

## [edit] Drag

Iako se često može čuti da drag queensice imitiraju žene (na engleskom postoji još jedan termin „Female impersonator“, koji drag queensice uglavnom odbacuju), to uglavnom nije tačno. Poznata američka drag queensica RuPaul je izjavila: „Ja se ne oblačim kao žena, ja se oblačim kao drag queen!“ i, takođe: „Ja ne imitriam žene! Koliko žena ste videli da nosi štikle od 20cm, perike od pola metra i haljine tesne kao koža?“

Drag se sastoji u preterivanju, bilo u dimenzijama (visoke štikle, ogromne grudi, visoke perike, preduge trepavice...), u bojama (jaka šminka, jake boje perika, jake boje odeće, šarenilo) ili u stilu (noćna elegancija u toku dana, istorijski kostimi, naglašavanje seksualnoti i seksualnih (ženskih) atributa i sl.). Cilj tog preterivanja jeste da se naglasi ženstvenost uz ironiju i, često, samo-ironiju. Iz tog razloga drag predstavlja tipičan primer kemp estetike.

## [edit] Drag nastupi

Drag nastup ili „Drag Show“ se sastoji, obično, od niza pesama i monologa ili skečeva u kojima učestvuje jedna ili više drag queensica. Kvalitet predstave se kreće od amaterskog jeftinog nastupa po lokalnim barovima, do profesionalnih vodviljskih ili kabare nastupa, sa skupom opremom i visokim kvalitetom izvedbe.

U toku nastupa drag queensice često imitiraju pop zvezde i gej ikone, kao što su Madonna, Cher, Marilyn Monroe i druge.

## [edit] Drag queensice na filmu i u popularnoj kulturi

Slovenačka grupa Sestre na Eurosongu, 2002. godine.

- The Lady Chablis je transvestita i drag queensica u filmu Ponoć u vrtu dobra i zla Klint Istvuda (Clint Eastwood) iz 1997.
- Starina (Nathan Lane) u filmu The Birdcage (Mike Nichols) iz 1996. godine.
- Noxeema Jackson (Wesley Snipes), Vida Boheme (Patrick Swayze i Chi-Chi Rodriguez (John Leguizamo) u filmu To Wong Foo, Thanks for Everything! Julie Newmar iz 1995.
- Bernadette Bassenger (Terence Stamp), Mitzi Del Bra (Hugo Weaving) i Felicia Jollygoodfellow Guy Pearce) u kultnom filmu The Adventures of Priscilla, Queen of the Desert iz 1994. godinen.
- RuPaul je jedna od najpoznatijih drag queensica.
- Sestre pop grupa iz Slovenije, koja je učestovala na Eurosongu 2002. godine.
- Letal(Miguel Bosé) u filmu Visoke potpetice, Pedro Almodovara iz 1991. godine.

## [edit] Kritike

Drag queensica Monet Dupree imitira Tinu Turner.

Neki članovi i članice LGBT zajednice kritikuju drag queensice i njihova učešća na paradama, jer veruju da one šire loše predrasude o LGBT osobama i da time ugrožavaju ugled i prihvatanje LGBT osoba u društvu. Drugi, pak, smatraju ovakav stav mizoginim, homofobičnim i generalno netolerantnim prema različitostima, kao i nezahvalnim prema ulozi koju su drag queensice imale u Stounvolskoj revoluciji. Treći smatraju da drag queensice predstavljaju tradicionalni vid zabave, koji se ne mora politički analizirati.

Neke feministkinje smatraju da drag queensice promovišu lošu sliku o ženama. Protivnice ovakvog stava smatraju drag queensice kritikom i subverzijom polno/rodnih uloga i kao takve ih podržavaju.

Trans-zajednica je ponekada protiv drag queensica, jer se plaše da može biti poistovećena sa njima.

## [edit] Vidi takođe

Wikimedija Ostava Još multimedijalnih fajlova dobićete ako pratite link Drag queen

- Spisak Drag Queensica
- Sisters of Perpetual Indulgence
- Stounvolska revolucija
- Imperial Court System
- Drag king

## [edit] Spoljne veze

- Spot grupe Sestre „Samo ljubezen“
- Drag Shows: Drag Queens and Female Impersonators (tekst na engleskom

Retrieved from "http://sh.wikipedia.org../../../d/r/a/Drag_queen.html"

Categories: LGBT | LGBT kultura | Drag Queens

##### Views

- Članak/Чланак
- Rasprava/Разговор
- Trenutna revizija

##### Traži-Тражи

##### Drugi jezici-Други језици

- Deutsch
- English
- Esperanto
- Español
- Français
- עברית
- Italiano
- 日本語
- ქართული
- Polski
- Português
- Русский
- Svenska
- 中文